Document ID: /roh_data/filtered/fineweb-2-filterrobots_roh.jsonl.gz/37021

Cura va mes uffant a scola?
En la gronda part dals chantuns frequentan ils uffants scola (scolina u stgalim d’entrada) , sch'els han cuntanschì il 4. onn da vegliadetgna.
Il temp da scola obligatoric sa cumpona dal stgalim primar e dal stgalim secundar I. La frequentaziun da la scola è gratuita per tut ils uffants. Las vischnancas garanteschan che mintga uffant possia frequentar la scola publica da ses lieu da domicil.
La scolina da 2 onns u il stgalim d’entrada furman l’emprima part dal stgalim primar. Cun entrar en la scolina u en il stgalim d’entrada cumenza ina nova perioda da la vita. En connex cun quella sa tschentan bleras dumondas concernent la cumpetenza, l’organisaziun e la via da scola.
En la gronda part dals chantuns frequentan ils uffants scola (scolina u stgalim d’entrada) , sch'els han cuntanschì il 4. onn da vegliadetgna.
Scolaras e scolars han circa 13 semnas vacanzas. Las vacanzas vegnan fixadas dals chantuns e da las autoritads da scola e varieschan regiunalmain.
La scola obligatorica dura 11 onns. Il stgalim primar cumpiglia 8 onns, il stgalim secundar I 3 onns. La scolina u il stgalim d’entrada furman l’emprima part dal stgalim primar.
Curs en la lingua ed en la cultura da la patria sco er curs da lingua cumplementars a l'instrucziun gidan ils uffants immigrants a dumagnar il mintgadi da scola.
La via da scola è impurtanta per ils uffants: Els èn en gir sulets u cun auters uffants ed emprendan a s'orientar ed a sa cumportar en il traffic sin via. La responsabladad per la via da scola han ils geniturs.
Tar lur decisiun, sch’els vulan far in emprendissadi u sch’els vulan frequentar ina scola da furmaziun generala (gimnasi u scola media spezialisada) vegnan ils giuvenils sustegnids da la cussegliaziun professiunala.
Uffants e giuvenils cun in basegn da furmaziun spezial vegnan sche pussaivel integrads en la scola regulara e sustegnids en quest process.